П Р О Т О К О Л    № 35

от заседание на
КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ
НА ВИСШИЯ СЪДЕБЕН СЪВЕТ
/08.10.2013 г., вторник/

Днес, 08.10.2013 г., вторник, от 14.45 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

	ПРЕДСЕДАТЕЛ: 		КАЛИН КАЛПАКЧИЕВ
	ЗАМ.-ПРЕДСЕДАТЕЛ:	ЕЛКА АТАНАСОВА
	и ЧЛЕНОВЕ:			ГАЛИНА КАРАГЬОЗОВА
					РУМЕН БОЕВ
					ЮЛИАНА КОЛЕВА
					РУМЕН ГЕОРГИЕВ 
					КАМЕН ИВАНОВ
					МАРИЯ КУЗМАНОВА
			МИЛКА ИТОВА

След разисквания по предварителния дневен ред включва следните допълнителни точки:

- Доклад от експертния сътрудник на комисията г-жа Красимира Василева, началник-отдел „ЮОДКВСС”, дирекция „Правна” относно решения на Комисията по дисциплинарни производства по т.8 и т. 9 от Протокол № 33/17.09.2013 г. във връзка с постъпили сигнали от ИВСС до председателя на СРС по повод преписки вх. № Ж-13-544/05.06.2013 г., № Ж-13-548/07.06.2013 г. и № Ж-13-554/07.06.2013 г. /обсъдени като т.3 и т.4 по Протокол № 33/24.09.2013 г. на КАОСНОСВ/ - като точка 6 от дневния ред.

- Предложение за отправяне на запитване чрез ЕМСС до Дания за предоставяне на информация за критериите и начина, по който е извършено преструктурирането на военните съдилища в Дания /докладвано устно от г-жа Мария Кузманова, член на КАОСНОСВ/ – като точка 7 от дневния ред.

ПО ДНЕВНИЯ РЕД

1. ОТНОСНО: Доклад от експертния сътрудник на комисията г-жа Красимира Василева, началник-отдел „ЮОДКВСС”, дирекция „Правна”, относно искана актуализирана информация за изпълнение на препоръките на ЕК, залегнали в доклада до Европейския парламент и Съвета от 18 юли 2012 г. /т. 2 по Протокол 33/24.09.2013 г. и т. 2 по Протокол №34/01.10.2013 на комисията/.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
ПРИЕМА доклада и изпраща същия на Комисия „Международна дейност” на ВСС, за сведение.

2. ОТНОСНО: Извлечение от Протокол № 33/02.10.2013 г. на Комисия „Международна дейност” на ВСС, с приложено писмо, получено по електронна поща от Националната съдебна администрация на Литва относно предоставяне на отговори на Въпроси, отнасящи се до разпределяне на делата на съдии, с молба за попълване в 14-дневен срок.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
2.1. Поставените въпроси от страна на Националната съдебна администрация на Литва не са от компетентността на КАОСНОСВ. Същите са от компетентност на КПКИТС и КПУКИВИВСС.
2.2. ИЗПРАЩА решението по т. 2.1 на КМД за сведение.

3. ОТНОСНО: Извлечение от Протокол № 33/02.10.2013 г. на Комисия „Международна дейност” на ВСС, с приложено писмо от Министерство на правосъдието и Въпросник /Схема за оценяване на съдебните системи – цикъл 2012-2014 г./ от Европейската комисия за ефективност на правосъдието /CEPEJ/, Съвет на Европа, във връзка с Оценка на европейските съдебни системи, за изготвяне на отговор в срок до 14.10.2013 г. по въпроси от 68 до 83 вкл. и коментар.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
ВЪЗЛАГА на г-жа Красимира Василева, експертен сътрудник към комисията, да изготви проект за отговор на въпросите, посочени в решението на КМД и след съгласуването им с членовете на комисията Румен Боев и Галина Карагьозова да бъдат предоставени на КМД.

4. ОТНОСНО: Предложение за актуализиране на електронните досиета на съдиите /докладвано устно от г-н Калин Калпакчиев, председател на КАОСНОСВ /.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
4.1. ВЗЕМА ПРЕДВИД отрицателното становище по направеното предложение, изразеното от члена на комисията г-жа Милка Итова по предложението по съображения, че исканите данни биха могли да с използват не по предназначение.
4.2. ВЪЗЛАГА на отдел „Съдебни кадри и статистика” в дирекция „СККМСС” в АВСС да предостави на комисията в срок до 30.10.2013 г. валидни електронни адреси на всички съдии от всички съдилища, които са необходими за провеждане на емпирично изследване за определяне на тежестта на отделните видове дела.
4.3. ИЗПРАЩА решението по т. 4.2. на дирекция „Съдебни кадри и конкурси на магистрати”, за изпълнение.

5. ОТНОСНО: Предложение за включване на точка в дневния ред за следващо заседание на ВСС, след 17 октомври 2013 г., относно одобряване на доклад „Действия на КАОСНОСВ, насочени към създаване на устойчив модел за регулиране на натовареността на органите на съдебната власт”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
5.1. Одобреният от комисията в предходното заседание изготвен доклад „Действия на КАОСНОСВ, насочени към създаване на устойчив модел за регулиране на натовареността на органите на съдебната власт” да бъде допълнен с извършените към момента действия по точки ІІ и ІІІ от същия.
5.2. ПРЕДЛАГА на ВСС да одобри доклада по т. 5.1.
5.3. ВНАСЯ допълнения доклад по т. 5.1 за обсъждане от ВСС на заседание след 17.10.2013 г.

6. ОТНОСНО: Доклад от експертния сътрудник на комисията г-жа Красимира Василева, началник-отдел „ЮОДКВСС”, дирекция „Правна” относно решения на Комисията по дисциплинарни производства по т.8 и т. 9 от Протокол № 33/17.09.2013 г. във връзка с постъпили сигнали от ИВСС до председателя на СРС по повод преписки вх. № Ж-13-544/05.06.2013 г., № Ж-13-548/07.06.2013 г. и № Ж-13-554/07.06.2013 г. /обсъдени като т.3 и т.4 по Протокол № 33/24.09.2013 г. на КАОСНОСВ/.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
6.1. Извън правомощията на комисията е да изразява становища по сигнали на ИВСС относно конкретни случаи на извършени нарушения.
6.2. ИЗПРАЩА решението по т. 6.1. на Комисия по дисциплинарни производства при ВСС, за сведение.

7. ОТНОСНО: Предложение за отправяне на запитване чрез ЕМСС до Дания за предоставяне на информация за критериите и начина, по който е извършено преструктурирането на военните съдилища в Дания /докладвано устно от г-жа Мария Кузманова, член на КАОСНОСВ/.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
ВЪЗЛАГА на Дирекция „Международна дейност” в администрацията на ВСС да отправи молба чрез ЕМСС до Дания за предоставяне на информация във връзка с критериите, методологията, начина на извършване на преструктурирането на военните им съдилища. Срок: 30.10.2013 г.

ПРЕДСЕДАТЕЛ
НА КОМИСИЯТА:       / п /

КАЛИН КАЛПАКЧИЕВ